als_Latn dik_Latn sag_Latn
LAN-i beson në fuqinë e argumenteve të veta, PDK-ja hesht
Deputetja e LDK-së, Vjosa Osmani, nuk ka dashur të paragjykojë të mërkurën sa i takon vendimit përfundimtar të Kushtetueses.
“Nuk dua të paragjykoj, sepse vërtet është vështirë që të dihet, mirëpo ajo që ne besojmë është se argumentet tona janë jashtëzakonisht të fuqishme”, ka thënë ajo, për Kohën Ditore.
Ndërkaq juristët thonë se rezultati përfundimtar do të njohë faktin që kryetari i Kuvendit nuk i përket pakicës parlamentare, por shumicës.
Juristi nga Grupi për Studime Juridike dhe Politike, Dren Doli, ka thënë se vendimi i Gjykatës, pavarësisht nëse anulohet ose jo vendimi i Kuvendit për zgjedhjen e Isa Mustafës në krye të tij, nuk do të hyj në zgjidhjen e të ashtuquajturave pyetje politike, meqë Gjykata ka ndërtuar një precedent që refuzon të merret me një kategori të tillë të çështjeve ankimuese.
“Ne anën tjetër, mendoj që Gjykata do të njohë faktin që Grupi parlamentar përbën një formacion që formohet në Kuvend sipas bindjes së lirë të deputeteve, dhe kurrsesi në bazë të rezultatit zgjedhor të partive politike”, ka thënë ai. “Në cilindo skenar, në versionin e thjeshtësuar, mendoj që rezultati final do të jetë i tillë që të njohë faktin që kryetari i Kuvendit nuk mund t’i takojë një pakice parlamentare, por vetëm një shumice parlamentare që gëzon së paku 61 vota deputetësh”.
PDK-ja dhe koalicioni LAN më herët kanë deponuar qëndrimet e tyre në Kushtetuese sa i përket seancës konstituive të Kuvendit.
als_Latn als_Latn als_Latn als_Latn als_Latn als_Latn als_Latn